Diari Oficial de la Generalitat Valenciana


Sumari del DOGV 6442, del 20-01-2011 (2011/373)

RESOLUCIÓ de 17 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Administració General de l'Estat i la Generalitat, per al desenrotllament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en situación de dependència i per a l'establiment i finançament del nivell de protecció acordat per a l'exercici de 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6442

Data del DOGV
:   20-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/373


Data del document
:   17-01-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 17 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Administració General de l'Estat i la Generalitat, per al desenrotllament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en situación de dependència i per a l'establiment i finançament del nivell de protecció acordat per a l'exercici de 2010.  
 [2011/373]  
L'Administració General de l'estat i la Generalitat han subscrit, després de la tramitació prèvia reglamentària, el 22 de desembre de 2010, el conveni de col·laboració per al desenrotllament del Marc de Cooperació Interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en situació de dependència i per a l'establiment i finançament del nivell de protecció acordat per a l'exercici de 2010.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0005/2011, i que figura com a annex d'esta resolució.  
València, 17 de gener de 2011.- La directora general del Secretariat del Consell: Mª Teresa Lleó Alonso.  
Conveni de col·laboració entre l'Administració General de l'estat i la Comunitat Valenciana, per al desenrotllament del Marc de Cooperació Interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en situació de dependència i per a l'establiment i finançament del nivell de protecció acordat per a l'exercici de 2010.   
 Madrid, 22 de desembre de 2010  
R e u n i d e s  
D'una part, la ministra de Sanitat, Política Social i Igualtat, Leire Pajín Iraola, nomenada pel Reial Decret 1.329/2010, de 20 d'octubre (BOE número 255, de 21 d'octubre), en nom i representació de l'administració general de l'estat, en virtut del que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, la directora general de l'Institut de Majors i Servicis Socials (Imserso), Purificación Causapié Lopesino, nomenada pel Reial Decret 22/2010, de 8 de gener (BOE número 8, de 9 de gener 2010), en nom i representació de l'Imserso, de conformitat amb el que disposa l'article 6.1 de la mencionada Llei 30/1992, de 26 de novembre.  
I, d'una altra part, la consellera de Benestar Social, Angélica Such Ronda, nomenada pel Decret 13/2009, de 27 d'agost, del president de la Generalitat, pel qual s'anomenen vicepresidents, consellers, secretari i portaveu del Consell (DOCV núm. 6.090, de 29 d'agost de 2009), en nom i representació de la Comunitat Valenciana, autoritzada per l'acord del Consell de data 19 de novembre de 2010, de conformitat amb el que establix l'apartat f) de l'article 17 de la Llei 5/1983, de 30 de desembre, del Consell.  
Les parts intervenen en nom i representació de les seues respectives administracions públiques, en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que en s'hi contenen, i a este efecte,   
Exposen  
I  
Que dins de l'Administració General de l'estat, el Ministeri de Sanitat, Política Social i Igualtat té assignada la direcció de les polítiques de cohesió i inclusió social, de famílies, de protecció del menor i d'atenció a les persones dependents o amb discapacitat, en virtut del que establix el Reial Decret 1.313/2010, de 20 d'octubre, pel qual es reestructuren els departaments ministerials. Així mateix, el Reial Decret 1.258/2010, de 8 d'octubre, pel qual es desenrotlla l'estructura orgànica bàsica del Ministeri de Sanitat i Política Social, atribuïx a la Secretaria General de Política Social i Consum l'articulació de la participació de l'administració General de l'Estat en el Sistema per a l'Autonomia i Atenció a la Dependència, en els termes previstos per la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència.  
Que dins de l'esmentat ministeri, i adscrit a la secretària general de Política Social i Consum, l'Institut de Majors i Servicis Socials, (d'ara en avant Imserso), té atribuïda la gestió dels servicis socials complementaris del Sistema de la Seguretat Social, així com la gestió dels plans, programes i servicis d'àmbit estatal per a persones majors i persones en situació de dependència, en virtut del que establix el Reial Decret 1.226/2005, de 13 d'octubre, pel qual s'establix la seua estructura orgànica i funcions.  
II  
Que la Comunitat Valenciana, de conformitat amb el seu estatut d'autonomia, és competent en matèria de servicis socials i, en virtut d'això, ha desenrotllat projectes d'atenció i cura de les persones majors i persones amb discapacitat, en situació de dependència i ha creat recursos i infraestructures per a això en col·laboració amb l'administració General de l'Estat, a fi de millorar l'atenció de les persones que necessiten l'atenció d'una altra o d'altres persones o ajudes importants per a realitzar activitats bàsiques de la vida diària i mantindre un determinat nivell de qualitat de vida.   
III  
Que la Llei 39/2006, de 14 de desembre, en configurar el Sistema per a l'Autonomia i Atenció a la Dependència (SAAD), establix tres nivells de protecció: el nivell mínim de protecció, el finançament del qual correspon a l'administració General de l'Estat; el nivell de protecció acordat entre l'administració General de l'estat i l'administració de cada una de les comunitats autònomes, que serà finançat per ambdós administracions, a través dels convenis a què es referix l'article 10 de l'esmentada llei; i el nivell addicional de protecció que puga establir cada comunitat autònoma.  
D'esta manera, els esmentats convenis es configuren com a l'instrument a través del qual les administracions públiques intervinents acorden els objectius, mitjans i recursos en desplegament del Marc de Cooperació Interadministrativa acordat en el Consell Territorial del SAAD.  
IV  
Que el Consell Territorial del SAAD, fent ús de les funcions que li atribuïx l'article 8.2 a) de la Llei 39/2006, de 14 de desembre, ha acordat, en la seua reunió del dia 1 de juny de 2010 el Marc de Cooperació Interadministrativa, establint criteris de repartiment per al finançament del nivell acordat durant el període de 2010 a 2013, i que és necessari desenrotllar a través dels convenis esmentats.  
El desenrotllament de l'esmentat marc comporta la concreció de les obligacions assumides per l'administració General de l'Estat i per l'administració de les comunitats autònomes, per al finançament de les prestacions i servicis del sistema, a l'efecte del qual els convenis han d'incorporar, d'acord amb el que disposa l'article 32.3 de la llei, criteris de repartiment en funció de població dependent, dispersió geogràfica, insularitat, emigrants retornats i altres factors. Com a altres factors, i per a l'esmentat període 2010-2013 s'ha pres en consideració com a criteris de repartiment la superfície, dades de la gestió duta a terme per les comunitats autònomes (dictàmens de grau i nivell de dependència, programes individuals d'atenció, i prestacions de servicis reconegudes, tot això segons les dades registrades en el SISAAD en data u de juliol de 2010), la capacitat econòmica i el cost dels servicis, així com el grau d'aplicació en cada comunitat autònoma dels diferents acords adoptats al si del Consell Territorial del SAAD (en funció de la formació dels cuidadors no professionals, i la transposició dels esmentats acords a la normativa autonòmica).  
V  
Que com a conseqüència de les previsions legals descrites, el Reial Decret 373/2010, de 26 de març, pel qual es determina el nivell mínim de protecció garantit als beneficiaris del Sistema per a l'Autonomia i Atenció a la Dependència per a l'exercici de 2010 (BOE núm. 75, de 27 de març de 2010) ha establit les quantitats que l'Administració General de l'estat aporta en este nivell de protecció per a cada beneficiari del sistema en el dit exercici.   
VI  
Que en compliment del mandat establit en la disposició transitòria primera de la Llei 39/2006, de 14 de desembre, l'administració General de l'estat ha inclòs en la Llei 26/2009, de 23 de desembre, de Pressupostos Generals de l'estat per a l'any 2010 (BOE núm. 309, de 24 de desembre de 2010) els crèdits per a participar en el finançament del nivell acordat per mitjà de la celebració de convenis amb les administracions de les comunitats autònomes. En el mateix sentit, en els pressupostos de l'Imserso per a l'exercici de 2010 s'han previst quantitats destinades al finançament del nivell acordat de protecció.  
Que, per la seua banda, la Comunitat Valenciana ha disposat en els seus pressupostos corresponents a l'any 2010 de crèdits per a l'atenció a les persones en situació de dependència en aplicació del que preveu l'article 32 de Llei 39/2006, de 14 de desembre.  
Per tot l'anteriorment exposat, de conformitat amb el que establix l'article 6 de l'esmentada Llei 30/1992, de 26 de novembre, el Ministeri de Sanitat, Política Social i Igualtat, en representació de l'Administració General de l'estat, l'Imserso, i la Conselleria de Benestar Social en representació de l'administració de la Comunitat Valenciana, acorden subscriure el present conveni de col·laboració que es regirà per les següents,   
Clàusules  
Primera. Objecte  
1. El present conveni desenrotlla el Marc de Cooperació Interadministrativa aprovat pel Consell Territorial del SAAD, en data 1 de juny de 2010 (Resolució de 15 de juliol de 2010, de l'Institut de Majors i Servicis Socials, per la qual es publica l'Acord de Consell de Ministres de 9 de juliol de 2010, pel qual s'aprova el Marc de Cooperació Interadministrativa i els criteris de repartiment de crèdits de l'administració General de l'Estat per al finançament durant 2010-2013 del nivell acordat, previst en la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, BOE núm. 176, de 21 de juliol de 2010), amb la finalitat d'acordar els objectius, mitjans i recursos per a l'aplicació dels servicis i prestacions previstos en el títol I capítol II de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència. L'objecte del conveni és, per tant, determinar les obligacions assumides per cada una de les parts intervinents per al finançament del nivell de protecció acordat previst en l'article 7.2é de l'esmentada llei.   
2. Així mateix, el present conveni té com a objecte contribuir al finançament, per mitjà de l'establiment d'una quantitat especifica per a esta finalitat, de les despeses de gestió del sistema, singularment els derivats de la valoració de la situació de dependència i suport per al reconeixement i la provisió de les prestacions de dependència, així com les despeses derivades de l'acreditació de centres i servicis, i els programes de formació dels cuidadors no professionals, d'acord amb el que preveu l'annex I que s'adjunta al present conveni.  
Segona. Desenrotllament del Marc de Cooperació Interadministrativa  
L'Administració General de l'estat, de conformitat amb l'acord del Consell Territorial de data 1 de juny de 2010, pel qual s'aprova el Marc de Cooperació Interadministrativa i els criteris de repartiment dels crèdits de l'administració General de l'estat per al finançament del nivell acordat, col·laborarà amb la Comunitat Valenciana per mitjà de la participació en el finançament de l'aplicació i el desenrotllament del nivell acordat del SAAD en esta Comunitat.  
L'Administració General de l'estat, a través de l'Imserso, aportarà vint-i-cinc milions dos-cents noranta-quatre mil set-cents huitanta-set euros (21.351.362 €).   
La Comunitat Valenciana aportarà dos-cents setanta-dos milions, noranta-nou mil cent dènou euros (503.579.971 €).   
Les dites aportacions es faran segons els termes i les condicions que es regulen en les clàusules següents.   
Tercera. Servicis i prestacions del SAAD  
1. La provisió dels servicis i prestacions del SAAD gestionats per la Comunitat Valenciana s'ajustarà als acords adoptats pel Consell Territorial a este respecte, i en particular al que establix el Reial Decret 727/2007, de 8 de juny, sobre criteris per a determinar les intensitats de protecció dels servicis i la quantia de les prestacions econòmiques de la Llei 39/2006, de 14 de desembre.  
2.En l'annex I del present conveni s'establixen els servicis i les prestacions nous que seran objecte de finançament a càrrec del present conveni per a fer front a la cobertura de les necessitats d'atenció de les persones valorades amb el Grau III de Gran Dependència i amb el Grau II de Dependència Severa.  
3.En relació amb l'aplicació de la prestació econòmica vinculada al servici en l'àmbit territorial de la comunitat autònoma, quan no siga possible l'accés a un servici públic o concertat en els termes que preveu l'article 17 de la Llei 39/2006, de 14 de desembre, es reconeixerà una prestació econòmica de caràcter personal vinculada a l'adquisició del servici en un centre degudament acreditat i previst en el programa individual d'atenció.  
4.Els servicis i prestacions del SAAD es finançaran amb el nivell mínim de protecció garantit per a cada un dels beneficiaris del SAAD, que serà, d'acord amb el que s'establix en el mencionat Reial Decret 373/2010, de 26 de març, de dos-cents seixanta-sis euros amb cinquanta-set cèntims (266,57 €) per al Grau III, Gran Dependència, Nivell 2; de cent huitanta-un euros amb vint-i-sis cèntims (181,26 €) per al Grau III, Gran Dependència, Nivell 1; de cent tres euros amb dos cèntims (103,02 €) per al Grau II, Dependència Severa, Nivell 2; i de setanta euros amb setanta cèntims (70,70 €) per al Grau II, Dependència Severa, Nivell 1. El finançament d'este nivell serà assumida íntegrament per l'administració General de l'Estat en els termes establits en l'article 32 de la Llei 39/2006, de 14 de desembre.  
5.Per a finançar els servicis i les prestacions corresponents al nivell de protecció acordat durant l'any 2010, l'administració General de l'Estat aportarà la quantitat de vint-i-cinc milions dos-cents noranta-quatre mil set-cents huitanta-set euros (34.904.715 €), incrementant el nivell mínim de protecció a què es referix l'apartat anterior.   
6.La Comunitat Valenciana, per la seua banda, aportarà almenys la mateixa quantitat que l'administració General de l'Estat en ambdós nivells.  
7.Les quantitats a què es referix l'apartat 5 d'esta clàusula podran també destinar-se a contribuir al finançament de les despeses derivades del sistema de valoració de la situació de dependència, així com de les despeses de suport a la gestió per al reconeixement i la provisió de les prestacions de dependència amb el límit, per a ambdós finalitats, del huit per cent de les quantitats previstes en l'apartat 5 d'esta clàusula.  
8.Així mateix, les quantitats a què es referix l'apartat 5 d'esta clàusula es podran aplicar al finançament de les despeses derivades de l'acreditació de centres i servicis, així com de programes de formació dels cuidadors no professionals.  
9.Per a determinar la capacitat econòmica dels beneficiaris, la Comunitat Valenciana aplicarà la seua legislació en esta matèria, ajustant-s'hi al contingut de l'Acord del Consell Territorial del Sistema per a l'Autonomia i Atenció a la Dependència, sobre determinació de la capacitat econòmica del beneficiari i sobre els criteris de participació d'este en les prestacions del Sistema per a l'Autonomia i Atenció a la Dependència (Resolució de 2 de desembre de 2008, BOE núm. 303, de 17 de desembre). Tot això sense perjuí de l'aplicació de les regles especials per a valorar les disposicions patrimonials a l'efecte de la determinació de la capacitat econòmica dels sol·licitants de prestacions per dependència, previstes en la disposició addicional quinta de la Llei 41/2007, de 7 de desembre, per la qual es modifica la Llei 2/1981, de 25 de març, de Regulació del Mercat Hipotecari i altres normes del sistema hipotecari i financer, de regulació de les hipoteques inverses i l'assegurança de dependència i per la qual s'establix determinada norma tributària.  
Quarta. Ajudes econòmiques per a facilitar l'autonomia personal  
De conformitat amb el que establix la disposició addicional tercera de la Llei 39/2006, de 14 de desembre, el Ministeri de Sanitat, Política Social i Igualtat i la Comunitat Valenciana acorden que, a càrrec dels crèdits a què es referix la clàusula tercera, apartat 5, es puguen finançar ajudes econòmiques a les persones en situació de Gran Dependència i Dependència Severa, per a facilitar la seua autonomia personal, d'acord amb les previsions que s'establixen en l'annex I del present conveni.   
Quinta. Aportacions de l'administració General de l'Estat  
1. L'Administració General de l'estat, a través de l'Imserso, aporta per al nivell acordat, com a participació en el finançament del present conveni, la quantitat total de vint-i-cinc milions dos-cents noranta-quatre mil set-cents huitanta-set euros (17.803.995 €) a càrrec de l'aplicació econòmica 36.75.293.1 (capítol IV).  
2. Així mateix, l'Imserso, per mitjà del corresponent conveni subscrit amb la Tresoreria General de la Seguretat Social, es farà càrrec de la cotització a la Seguretat Social dels cuidadors no professionals.  
Sexta. Aportacions de la comunitat autònoma  
1. La Comunitat Valenciana, a càrrec dels seus pressupostos, aporta per al finançament del present conveni la quantitat total de dos-cents setanta-dos milions noranta-nou mil cent dènou euros (056.063.471 €), d'acord amb la distribució següent:   
 A càrrec de capítol 2 la quantitat de noranta-set milions trenta-cinc mil tres-cents seixanta-un euros amb cinquanta cèntims (84.049.301,50 €)   
 A càrrec de capítol 4 la quantitat de cent setanta-cinc milions seixanta-tres mil set-cents cinquanta-set euros amb cinquanta cèntims (574.060.564,50 €)   
2. Tot això sense perjuí de la quantitat que li corresponga perquè la seua aportació siga almenys igual a la que haja realitzat l'Administració General de l'estat, de conformitat amb el que preveu l'article 32.3 de la Llei 39/2006, de 14 de desembre.  
Sèptima. Pagament de les aportacions de l'Administració General de l'estat.  
1.El pagament de les aportacions que corresponen a l'administració General de l'estat amb l'objecte de finançar l'aplicació i el desenrotllament del nivell acordat en la Comunitat Valenciana corresponent a l'any 2010, es du a terme d'acord amb el que preveu el punt 4.5 de l'Acord del Consell Territorial del SAAD de data 1 de juny de 2010.   
2.Les quantitats corresponents al nivell mínim de protecció previstes en la clàusula tercera, punt 4, es faran efectives en la forma establida en l'article 3.5 del Reial Decret 614/2007, d'11 de maig, modificat pel Reial Decret 99/2009, de 6 de febrer.   
Octava. Justificació de despeses per la comunitat autònoma.  
1.La justificació dels compromisos derivats del present conveni de col·laboració per al desenrotllament del Marc de Cooperació Interadministrativa i del finançament del nivell mínim de protecció garantit per l'administració General de l'Estat, serà realitzat per la Comunitat Valenciana una vegada finalitzat l'exercici de 2010 i no més tard del 31 de març de l'exercici de 2011.   
2. A este efecte, la Comunitat Valenciana remetrà l'Imserso un estat d'execució de l'exercici, indicant les quanties totals de compromisos de crèdits, obligacions reconegudes i pagaments realitzats l'any, detallat per cada una de les aplicacions econòmiques del Pressupost de Despeses de l'estat des de les quals es van fer les transferències de crèdit. L'esmentat estat d'execució es materialitzarà en un certificat firmat pel titular del centre directiu que gestione els crèdits inclosos en este conveni i adverat per l'interventor o interventora, d'acord amb el model d'estat d'execució que s'adjunta com a Annex II al present conveni.  
3. Els romanents de fons no compromesos resultants al finalitzar l'exercici, que es troben en poder de la comunitat autònoma, continuaran mantenint la destinació específica per a la qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a la comunitat autònoma.  
Novena. Informació i estadística  
Ambdues parts acorden facilitar la informació que siga necessària sobre l'aplicació de la Llei 39/2006, de 14 de desembre, a la comunitat autònoma, que en tot cas haurà d'ajustar-se als objectius i continguts de la informació arreplegats en l'Acord del Consell Territorial del Sistema per a l'Autonomia i Atenció a la Dependència, sobre objectius i continguts comuns de la informació del Sistema d'informació del Sistema per a l'Autonomia i Atenció a la Dependència (Resolució de 4 de novembre de 2009, BOE núm. 286, de 27 de novembre de 2009), i a les dades essencials a què es referix l'article 37.2. de la mencionada llei.  
Desena. Comissió de Seguiment  
1. L'organització i supervisió de les activitats corresponents al present conveni de col·laboració, són competència de la Comunitat Valenciana, la qual, a l'efecte del que establix l'apartat següent, informarà de les seues actuacions a un equip designat per l'administració General de l'Estat i per la comunitat autònoma.  
2.El dit equip actuarà com a Comissió de Seguiment del Conveni amb funcions de vigilància, interpretació i control d'allò que s'ha pactat, així com d'avaluació del compliment dels compromisos assumits per les parts firmants. El seu funcionament serà l'establit, amb caràcter general, en la Llei 30/1992, de 26 de novembre, i la seua composició, que serà paritària, estarà integrada pels membres següents:  
Per part de l'Administració General de l'estat:  
-Un representant designat per la Secretaria General de Política Social i Consum  
-Un representant designat per l'Imserso  
-Un representant designat per la Delegació del Govern en la comunitat autònoma.  
Per part de la Comunitat Valenciana:  
-Tres representants designats per la Conselleria de Benestar social.   
Els càrrecs de president i secretari seran designats per la mateixa comissió de forma rotatòria.  
3.Les funcions assignades a la Comissió de Seguiment s'entenen sense perjuí de les competències del Ministeri de Sanitat, Política Social i Igualtat i de la comunitat autònoma en l'execució del que establix el present conveni.   
Onzena. Publicitat i difusió  
La Comunitat Valenciana es compromet a destacar, en totes les activitats que realitze per a la difusió de les accions previstes en el present conveni, el finançament efectuat per l'Administració General de l'estat, així com fer-ho constar en tots els materials que es reproduïsquen i utilitzen per a la difusió o publicitat dels servicis i prestacions finançats d'acord amb el que establix la disposició addicional segona del Reial Decret 1.465/1999, de 17 de setembre, pel qual s'establixen criteris d'imatge institucional i es regula la producció documental i el material imprés de l'administració General de l'Estat (BOE núm. 230, de 25 de setembre).  
Dotzena. Vigència  
La duració del conveni s'estendrà fins al 31 de desembre de 2010 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.   
Tretzena. Causes de resolució  
1.No obstant la vigència establida en la clàusula anterior, serà causa d'extinció l'incompliment del conveni per qualsevol de les parts amb els efectes legals que això comporta, en funció del que haja incomplit i del moment en què es produïsca este.  
2.En cas de resolució del conveni de col·laboració per incompliment total o parcial de les seues obligacions per part de la Comunitat Valenciana, esta haurà de reintegrar a l'Imserso les quantitats que haguera percebut com a aportació econòmica d'este, sent a càrrec de l'esmentada administració el finançament de les activitats que, si és el cas, es troben en curs.  
Catorzena. Naturalesa i règim jurídic  
1.El present conveni de col·laboració té naturalesa administrativa i es troba fora de l'àmbit d'aplicació de la Llei 30/2007, de 30 octubre, de Contractes del Sector Públic, en virtut del que establix l'article 4.1.c) de la dita norma. No obstant això, els principis de la dita llei sí que seran aplicables per a resoldre els dubtes i llacunes que puguen plantejar-se, tal com establix l'article 4.2 del mencionat text legal.  
2.El seu règim jurídic està regulat en l'article 6 de la Llei 30/1992, de 26 de novembre, i en l'Acord del Consell de Ministres de 2 de març de 1990 sobre convenis de col·laboració entre l'administració de l'estat i les comunitats autònomes.  
3.Així mateix, d'este conveni de col·laboració no es derivarà, en cap cas, cap relació laboral entre la comunitat autònoma o l'administració General de l'Estat i els professionals que duguen a terme l'execució de les activitats que constituïxen el seu objecte.  
Quinzena. Ordre jurisdiccional  
Atesa la naturalesa administrativa d'este conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució, sense perjuí de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.  
En prova de conformitat, firmen el present conveni de col·laboració en tres exemplars, quedant-ne un en poder de cada part, al lloc i en la data indicats abans.  
Pel Ministeri de Sanitat, Política Social i Igualtat,  
Leire Pajín Iraola   
Ministra de Sanitat, Política Social i Igualtat   
Per l'Institut de Majors i Servicis Socials,  
Purificación Causapié Lopesino  
Directora general de l'Imserso  
Per la Comunitat Valenciana,  
Angélica Such Ronda  
Consellera de Benestar Social  
  
Annex II  
Llei 39/2006, de 14 de desembre, de Promoció de l'Autonomia Personal i Atenció a les Persones en situació de dependència - estat d'execució de l'exercici de 2010   
Compromisos derivats del conveni de col·laboració entre l'Administració General de l'estat i la Comunitat Valenciana, per al desenrotllament del Marc de Cooperació Interadministrativa previst en la llei 39/2006, de 14 de desembre de promoció de l'autonomia personal i atenció a les persones en situació de dependència i per a l'establiment i finançament del nivell de protecció acordat per a l'exercici de 2010  
Sr./Sra ..-???????????..-??.. director/a general de ........................................................ de la Comunitat Valenciana.  
Certifica  
Que, segons consta en els arxius d'esta comunitat autònoma, s'ha rebut dels Pressupostos Generals de l'estat de l'any 2010 de l'Imserso, una aportació per import total de vint-i-cinc milions dos-cents noranta-quatre mil set-cents huitanta-set euros (12.351.971 €), a càrrec de l'aplicació econòmica 95.82.636.4, sent l'estat d'execució de l'exercici de 2010 el que s'especifica a continuació:  
Aportacions de l'Institut de Majors i Servicis Socials en concepte de nivell acordat: \_\_\_\_\_\_\_\_\_\_ -  
  
Aportacions de l'Institut de Majors i Servicis Socials en concepte de nivell mínim   
(aplicac. econ.15.85.564.7) : \_\_\_\_\_\_\_\_\_\_\_\_\_ -  
Que l'aportació de la Comunitat Valenciana per al finançament del SAAD en el territori de la seua competència, en compliment del que establix l'art. 32 de la Llei 39/2006, de 14 de desembre, ha sigut almenys igual a l'aportació total de l'Administració General de l'estat, de conformitat amb el que establix el conveni subscrit amb data \_\_\_\_\_\_\_\_\_\_\_, per als fins previstos en este, i de conformitat amb el que preveu l'article 3.1 del RD 614/2007, d'11 de maig, sobre nivell mínim de protecció del SAAD garantit per l'Administració General de l'estat.  
Lloc i data: \_\_\_\_\_\_\_\_\_\_\_\_\_\_\_ \_\_\_ de \_\_\_\_\_\_\_\_\_\_ de 2011  
Vist-i-plau  
L'interventor/La interventora El/La director/a  
(Firma i segell) (Firma i segell)  
(Nom i cognoms) (Nom i cognoms)  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Anexo II  
Ley 39/2006, De 14 de diciembre, de Promoción de la Autonomía Personal y Atención a las Personas en situción de dependencia - Estado de ejecución del ejercicio 2010   
Compromisos derivados del convenio de colaboración entre la Administración general del estado y la Comunitat Valenciana, para el desarrollo del Marco de Cooperación Interadministrativa previsto en la Ley 39/2006, de 14 de diciembre de Promoción de la Autonomía Personal y atención a las personas en situación de dependencia y para el establecimiento y financiacion del nivel de protección acordado para el ejercicio 2010  
D./Dª..-???????????..-??.. director/a general de ........................................................ de la Comunitat Valenciana.  
Certifica  
Que, según consta en los archivos de esta comunidad autónoma, se ha recibido de los Presupuestos Generales del Estado del año 2010 del Imserso, una aportación por importe total de veinticinco millones doscientos noventa y cuatro mil setecientos ochenta y siete euros (08.178.583 €), con cargo a la aplicación económica 69.58.821.1, siendo el estado de ejecución del ejercicio 2010 el que se especifica a continuación:  
Aportaciones del Instituto de Mayores y Servicios Sociales en concepto de nivel acordado: \_\_\_\_\_\_\_\_\_\_\_\_\_\_\_\_\_ -  
  
Aportaciones del instituto de mayores y servicios sociales en concepto de nivel mínimo (aplicac. econ. 84.89.774.3) : \_\_\_\_\_\_\_\_\_\_\_\_\_\_\_\_ -  
Que la aportación de la Comunitat Valenciana para la financiación del SAAD en el territorio de su competencia, en cumplimiento de lo establecido en el artículo 32 de la Ley 39/2006, de 14 de diciembre, ha sido al menos igual a la aportación total de la Administración General del estado, de conformidad con lo establecido en el convenio suscrito con fecha \_\_\_\_\_\_\_\_\_\_\_, para los fines previstos en el mismo, y de conformidad con lo previsto en el art. 3.1 del RD 614/2007, de 11 de mayo, sobre nivel mínimo de protección del SAAD garantizado por la Administración General del estado.  
Lugar y fecha: \_\_\_\_\_\_\_\_\_\_\_\_\_\_\_ a \_\_\_ de \_\_\_\_\_\_\_\_\_\_ de 2011  
V.º B.º   
El interventor/La interventora  
(Firma y sello) (Firma y sello)  
Fdo.: (Nombre y apellidos) Fdo.: (Nombre y apellidos)